 Nobody know im exact age, tori be say im bin dey 12 or 13 Dem carry am for ship go New Orleans wia dem show am later dat year for World Fair for St Louis with eight oda young men Dem continue di fair until di winter wia dem keep di group without better cloth or house For September 1906, im do show for 20 days for New York Bronx Zoo, wey gada plenty crowd Na wen Christian ministers para for im mata na im come make dem free am come move am go New York Howard Coloured Orphan Asylum wey African American Reverend James H Gordon bin dey run For January 1910 im go live for Lynchburg Theological Seminary and College for black students for Virginia Na dia im teach boys for di neighbourhood how to hunt and fish and tell dem stories about im life for back home. 